— Моўны бар’ер — ён у нашай галаве, балазе музыка — універсальная мова, зразумелая ўсім. У гэтым яе магія. Скажам, ёсць больш за дзясятак маіх улюбёных гуртоў, чые тэксты я мо і не ведаю на 100 працэнтаў, але люблю іх рыфы, эмоцыі, драйв, груў. Вось у чым сутнасць! Сутнасць слова “рок-н-рол” — не ў мове. Так склалася, што ў нас лічыцца, маўляў, галоўнае ў песні — словы, але гэта не зусім праўда. Урэшце, вывучыць яшчэ адну мову праз спеў — гэта вельмі добра. І адаптацыя, і пераклад, і цікавасць да тэкстаў у музыцы на мове, якую вы не разумееце, дадуць многае. Гэта я вам як без пяці хвілін лінгвіст сцвярджаю.